Henricus, Dei gratia et sedis apostolicæ auctoritate Autissiodorensis episcopus, omnibus præsentes litteras inspecturis in Domino salutem. Notum fieri volumus quod dilecti filii Gacius, abbas et universus conventus Sti Laurentii de Abbatia, divino moti intuitu nobis præsentibus et approbantibus, dederunt et concesserunt in perpetuam eleemosynam fratribus de Bellilarico, diœcesis nostræ, cartusiensis ordinis, quicquid habebant juris in minutis decimis sive majoribus, tam in blado quam in vino, sive in quibuscumque aliis ad decimas pertinentibus in parochia de Vif, infra terminos eorum, videlicet in territorio d’Auvins, de Montibus et de Castellione, et per manum nostram dilectum filium Giraldum, priorem domus Bellilarici investierunt: quorum petitionem, donationem et concessionem istam confirmavimus et confirmamus et præsentis scripti patrocinio communimus. Actum publice in festo Sti Laurentii anno 1225.